כל רגע - בכירה במשפטים: "מראה מזעזע, חמור וקשה"
׳גל״צ׳: שלג החל לרדת ביישוב הר ברכה.
ח״כ ארבל למנדי ביתאן בכאן מורשת במענה לשאלה מדוע יהדוה״ת לא הצטרפה לבקשת הפסילה של ח"כ היבא יזבק: ״ראוי שישקלו זאת שוב. החרדים תמיד לא מיהרו לפסול אישים אחרים, מחשש שבסופו של דבר האפשרות הזו תופנה נגדם, אבל לכל כלל יש יוצא מן הכלל - והמקרה הזה לחלוטין חריג״.
עמנואל שילה, עורך "בשבע" ב"קול חי": לא יודע אם בעוצמה יהודית שומעים לרבנים כפי שהם אומרים. אם אכן הם מצייתים לרב ליאור, כדאי לנסות לשכנע אותו למה הריצה הזו מסוכנת לגוש הימין. המערכת הפוליטית צריכה לתת להם הצעות אמינות ומשכנעות, לא תפקידי שרים".
יצחק ולסרהוף מס' 2 בעוצמה יהודית ב"קול חי": "למצביעים שלנו נמאס, אין להם אימון במערכת. איפה היו לפני שבועיים כל אלה שרודפים אחרינו שנסיר מועמדות? אנחנו רצים עד הסוף בהוראת הרב דב ליאור".
פרבר ב'בחדרי': ילדה משכונה חרדית נשרפה הלילה למוות בפלאטבוש לאחר שריפה שפרצה בביתה, כבאי אחד נפצע קשה ופונה לבית החולים.
אתר ׳כיפה׳: עקב מזג האוויר הסוער: נדחה כנס ׳הבית היהודי׳ שתוכנן להתקיים היום.
איווט ליברמן ‏לא מתנצל ברשת ב׳ על דבריו לשרה רגב: ״זה היה הכרחי. אי אפשר כל הזמן לצרוח ולהשתלח ולצפות שהיחס כלפי אותה ח"כית יהיה כמו לנסיכה דיאנה. היא לא רגילה שעונים לה. אני חושב שצריך להגיד לאדם בפנים מה שאתה חושב עליו״.
׳ישראל היום׳: במפלגת ׳ימינה׳ מחזירים מלחמה ב׳כחול לבן׳. אחר שבכחול לבן יצאו עם קמפיין לציבור הדת״ל תחת הכותרת ״לציבור הדתי יש בית״ השיבו ב׳ימינה עם סלוגן: ״הם יפנו לכם את הבית, אנחנו נשמור לכם על הבית״.
שלזינגר ב׳ישראל היום׳: בליכוד יוזמים שחברי בלוק הימין יחרימו את ההצבעה על הקמת ועדת החסינות. המטרה: להציג את ההצבעה כחד צדדית ולהשאיר את יו״ר הכנסת לבד עם האופוזיציה והח״כים הערבים.
עוד מ׳ידיעות׳: העובדה שאת פניו של פוטין יקבל בנתב״ג שר החוץ ישראל כץ, היא אינדיקציה שיששכר לא תחזור במטוסו של פוטין. אם היה סיכוי שיפתיע מי שהיה מקבל אותו בשדה זה רה״מ נתניהו.
׳ידיעות׳: לאחר שרה״מ נתניהו נפגש עם משפ׳ יששכר האופציות על הפרק לקראת ביקור פוטין - או שיודיע שהחליט להעניק חנינה והיא תשוחרר במיידי או שיודיעו שהיא עוברת לפי הסכם לכלא ישראלי והנשיא ריבלין יחון אותה.
׳ידיעות׳ על הטלטלה במשטרה לאחר שבתוך יומיים 2 ניצבים עזבו - במשטרה מגדירים את זה כרעידת אדמה שיחייב את מ״מ המפכ״ל לבצע במיידי סדרת מינויים. סבב המינויים יביא לפרישה נוספת של קצינים שלא צפויים להתקדם.
קרני ב׳ידיעות׳: בזמן שהנדל והאוזר דוחפים את מפלגת ׳כחול לבן׳ ימינה בכל הכוח, גורמת חברת מפלגתם יעל גרמן למבוכה. זה קרה אמש כשאמרה לתקשורת שמפלגתה תומכת בהסדר מדיני שמבוסס על ההתנתקות. לאחר שהבינה את הנזק היא הבהירה בטוויטר שהתכוונה להיפרדות.
אזולאי ב׳ידיעות׳: איתמר בן גביר טוען שהציעו לו תפקידים נוספים כדי שלא ירוץ. לא רק שר בממשלה הציעו לו, גם תפקידים בקרן קיימת לישראל ואפילו תפקיד של שגריר הציעו לו, העיקר שלא יתמודד.
׳ערוץ 13׳: שלג יורד כעת גם בהר מירון.
׳גל״צ׳: שלג החל לרדת בצפת.
'ערוץ 13': ישראל העבירה מסר לחמאס: אם תפגעו בפסגת המנהיגים שתתקיים בישראל בימים הקרובים – נגיב בעוצמה.
ישראל כהן: במפלגת ׳ימינה׳ הוחלט הערב - איילת שקד תהיה אחראית על פעילות השטח של המפלגה.
׳ערוץ 12׳: הכינו את המעילים: מחר - היום הקר ביותר החורף עד כה.
עקיבא נוביק: נתניהו נפגש היום עם רפי פרץ ושרה בק, והודה להם על התנהלותם בשבוע שעבר.
בכירה במשפטים: "מראה מזעזע, חמור וקשה"
מנכ"לית משרד המשפטים מתייחסת היום (רביעי) לתקיפת החרדי שלוקה בשכלו בידי שוטרי מג"ב: "זה פשוט היה מראה מזעזע, חמור וקשה. ללא ספק נושא שצריך להיחקר ולהיבדק"
שבועיים לאחר התקיפה הקשה בירושלים, במעצרו של יענקי רוזנברג (23) בעל מוגבלות שכלית, התייחסה מנכ"לית משרד המשפטים ואמרה כי "הכוח העצום שניתן לשוטר הבודד, הוא כוח שצריך ללמוד לרסן אותו".
אתמול (שלישי), שכר ברוך רוזנברג אביו של יענקי, את שירותיו של עו"ד עמית חדד שצפוי להגיש תביעה משפטית נגד המשטרה ותלונה למח"ש. הבוקר (רביעי) אמרה מנכ"לית משרד המשפטים על התקיפה כי "זה היה מראה מזעזע, חמור וקשה. ללא ספק נושא שצריך להיחקר ולהיבדק".
אמי פלמור, מנכ"לית משרד המשפטים, עלתה לראיון ברדיו 'קול ברמה' בעניין סיום תפקידה של שרת המשפטים איילת שקד, ובסיום הראיון ביקש העיתונאי נועם זיגמן את התייחסותה למקרה המצער של יענקי. פלמור, ציינה בתחילת דבריה כי כמשפטנית היא חונכה להסתכל בזהירות על סרטון כזה, מאחר וטרם ברור אם זה הסרטון המלא, נסיבות נוספות וכו'.
"אבל אחרי מכבסת המילים האלה, קודם כל כאדם" אמרה פלמור, "זה פשוט היה מראה מזעזע, חמור וקשה. ללא ספק נושא שצריך להיחקר ולהיבדק". לשאלת המראיין השיבה כי "אם אכן מה שראינו, זה מה שהיה - צריכות להיות לדבר הזה השלכות מרחיקות לכת בעיניי".
מנכ"לית משרד המשפטים אמרה כי ביקרה והודרכה בעבר בבית הספר לשוטרים, על מנת להבין עד כמה מורכב ללמד שוטר להגיב במצבים משתנים, עד כמה קשה לקבל החלטות בשניות ספורות. כשמדובר בירי, אנו נוטים לזלזל בזה כאזרחים, בגלל שאנו לא יודעים עד כמה זה מורכב. עם זאת הוסיפה, "הכוח העצום שניתן לשוטר הבודד באשר הוא, הוא כוח שצריך ללמוד לרסן אותו. לא יכול להיות שאזרח יימצא בסיטואציה כזאת כל כך חסר אונים, עם משהו שנחזה להיות כוח מופרז".
היא הזכירה את המחאה של יוצאי אתיופיה, שהחל "בגלל החיכוך היום יומי עם השוטרים, שהפך להיות משהו בלתי נסבל שכל צעיר יוצא אתיופיה חווה אותו". היא הוסיפה כי בעקבות המחאה שלהם, כל החברה הישראלית חייבת חוב ליוצאי אתיופיה, כולל המגזר החרדי.
"צריך לחקור את הנושא הזה, צריך להבין מה התרחש שם. המראה אבל, הוא מזעזע גם בלי מה שנאמר על הצעיר עצמו שאני מבינה שהוא סובל מלקות. מראה מאוד מאוד קשה. משהו שנראה כמו שאומרים הילדים ש'הוא לא כוחות'", אמרה פלמור.
המראיין נועם זיגמן, הזכיר מספר מקרים בהם תועדו שוטרים נוהגים באלימות נגד אזרחים - והושעו מיידית מפעילות מבצעית, ובהם פעיל זכויות האדם ג'עפר פרח בחיפה, חייל אתיופי שהוכה בחולון, נהג משאית ערבי שהוכה על ידי שוטר יס"מ בשכונת ואדי ג'וז במזרח ירושלים. "במקרה הזה אנחנו עדיין רואים את אותם שוטרים שעדיין נמצאים בפעילות ללא שהושעו מתפקידם".
המחלקה לחקירה שוטרים, היא זרוע של משרד המשפטים. כמנכ"לית המשרד, שאל זיגמן את פלמור, "האם יכול להיות מקרה שכזה שעבר שבועיים ועדיין לא שומעים מילה וחצי מילה מהמחלקה לחקירת שוטרים?". פלמור, שלא הייתה נערכה להתראיין בנושא, אמרה שלא בדקה את העניין נקודתית.
עם זאת ביקשה לציין באופן כללי כי חקירות לוקחות זמן מהמובן הזה, שמנסים לאסוף חומרי חקירה נוספים, ממצלמות אבטחה ועדויות, דברים שלוקחים זמן. "אני לא אומרת את זה כתירוץ, אלא כדרך לשקף את זה שלוקח זמן לאסוף את חומרי החקירה כולם, לשאול את עצמינו מה הדברים הנוספים שאולי לא בדקנו, ולהכין סיכום".
"אני מסכימה איתך, שיש ציפייה ציבורית למהירות בפעולות האלה, ומהצד השני גם הציבור לא היה רוצה שיהיה פה בית דין שדה והחלטות פזיזות ולא בדוקות עד הסוף, בכל תחום מתחומי החיים. גם באירוע כזה, שהדם מתחמם והלב גועש, כשרואים את הסרטון הקשה הזה" סיכמה את הנושא.